Joesoef Singedekane

Mochammad Joesoef Singedekane (19 Juli 1922 – 1 Mèi 1993) panèka perwira militèr bân birokrat sè ajabat mènangka Gubernur Jambi molaè taon 1957 kantos 1967.

 Kaoḍi'ân 

 Karièr militèr bân birokrat 
Joesoef èlahèraghi è tangghâl 19 Juli 1922. Sabellunna amaso' ḍâ' lingkungan militèr, Joesoef panèka perwira polisi sè ajabat mènangka Kopala Kepolisian Wilayah Lubuk Linggau è masa kamardhika'ân. Polana lakona mènangka kopala kepolisian èyangghâp saè, lajhu Kolonèl Maludin Simbolon sè bakto ghânika ajabat mènangka Komandan Divisi VIII Garuda è Somattra Lao' nyoro Joesoef mènangka Kopala Polisi Tentara Sub Komandemen Somattra Lao' kalabân pangkat kaptèn. Samarèna bâḍâ kadhâddhiyân Agresi Militer Belanda II, Joesoef èpaḍhâddhi mènangka Kopala Pemerintahan Sipil Militèr è Somattra Lao'. 

È bulân Dèsèmber 1959,Keputusan Presiden No. 103 tahun 1966 tentang Pemberhentian M. Yusuf Singedekane Serta Mengangkat H. Abdul Manap sebagai Pjs. Kepala Daerah Tingkat I Propinsi Jambi Joesoef èsoro ka'angghuy ajabat mènangka Gubernur Jambi, agântèaghi Djamin Datuk Bagindo sè dhâddhi pejhâbhât gubernur molaè dâèra kasebbhut èpaddhek è bulân Fèbruwari 1957.Sajjhek ajabat mènangka gubernur, Joesoef sareng pan-berempan tokoh masyarakat laènna aghâghâs paddhegghân parghuruân tèngghi naghâri ka'angghuy Provinsi Jambi. Panjhânnânganèpon jhughân èpèlè sareng Menteri Parghuruân Tèngghi bân Èlmu Pangataowan Indonèsia mènangka Katoa Panitia Persiapan Pendirian Universitas Jambi. Samarèna Universitas Jambi ampon èpaddhek è tangghâl 1 April 1963, Joesoef ajabat mènangka Katoa Presidium (sèttong tèngkat bân Rèktor) pèrtama ḍâri universitas kasebbhut. Salaèn universitas, Joesoef jhughân aghâghâs pambhângonan taman hiburan palèng awwâl è provinsi kasebbhut, panèka Taman Rimba Aneka Ria. 

 Sombher